open-index/open-wikipedia-markdown huggingface dataset:
Agnell de Dia

**Agnell de Dia** (*Agnus Dei* in latin)  a l'è 'n espression evangelega tolta del Vangeli de Giovann doperada per parlà del Gesù Crist in del so vesser la vitima espiatoria per la redenzion di pecad di omen.

Quell'espression chi l'ha menad anca a 'na representazzion artistega e araldega ben spantegada in del mond: quella de l'agnell de Pasqua, che se troeuva in stema sacher, tant 'me quei di diocesi de Chengdu, Paterson, Dresda-Meißen, Ripon, Bolzan-Barsenon e Visby, e civil, per esempi quell de Benissanó, Kleszczele, Barsenon, Třebešov, Alsergrund, Český Jiřetín, Rouen, Riva presso Chieri, Niederrohrdorf e 'l quarter londines de Barnet. Gh'è anca di unità militar che 'l doperen, tant 'me el Comand Militar di Gotland svedes. L'è anca el simbol tradizzional di Moravian.

Desgià che la fras l'è stada dida del Giovann Batista, despess l'Agnell l'è mostrad con lu. In del rit roman a l'è anca el nom de 'n orazzion che se dis intant che gh'è la frazzion del pan, inscì de domandàgh el perdon di pecad: in la messa tridentina inveci se dis dopo, menter in del rit ambrosian se dis no. I anglican el capita che la canten intant che l'è dada la comenion.

## Riferiment
*Dizionario Teologico

## Alter proget
Romano Mussolini

El **Romano Mussolini** (Forlì, 16 de setember 1927 - Roma, 3 de fevrer 2006) a l'è stad un pianista, composidor e pitor italian.

Quart fioeul del Benito Mussolini e de la Rachele Guidi, el se svesina de sgioven al jazz e 'l imprend a sonà el pian, despess anca a compagnà el pader, che 'l sonava el violin de diletant. Mandad al confin dopo la mort del pader, el torna in scena in di agn '50 cont el so ver cognom, senza doperà di scormagne.

In di agn '90 l'ha fad su ancamò l'orden civil e militar de l'Aquila romana, orden del Regn d'Italia e de la Republega Sociala Italiana che, per i so sostenidor, a l'è mai stad desligad e donca i dirit inn passad ai fioeui del Dus, e l'ha anca vert un musee a Villa Carpena, residenza di Mussolini.

A l'era maridad con la Maria Scicolone, sorella de la Sophia Loren, che gh'ha dad l'Alessandra, el che fioeul, che 'l se ciama Romano anca lu, el sgiuga al ballon, e l'Elisabetta, e poeu con la Carla Maria Puccini, che gh'ha dad la Rachele, incoeu consejera comunala a Roma. A l'è mitud sota in la Cripta Mussolini de Predappio.

## Riferiment
*[Treccani](https://www.treccani.it/enciclopedia/romano-mussolini_(Dizionario-Biografico)/)

## Alter proget
Catedral de San Giust (Triest)

La **catedral de San Giust** a l'è el Dom de Triest e la gesa mader de la diocesi de Triest. Fada su del XIV secol, l'è stada consacrada del 1385 e del 1899 l'è basilega minor.

## Riferiment
*TurismoFVG

## Alter proget

## Vos corelade
*Capella Civega
Diocesi de Casal

La **diocesi de Casal** (*Dioecesis Casalensis* in latin) a l'è una diocesi de la Gesa catolega sufraganea de l'arcidiocesi de Vercej, part de la region eclesiastega Piemont. El so pastor a l'è el vescov Gianni Sacchi e la catedral a l'è el Dom de Casal.

La gh'ha dent la part volta del Bass Monferrad e la toca trè province del Piemont: Lissandria, Turin e Ast.

## Ligam de foeura
*Sit ofizzial

## Alter proget
Diocesi de Massa Carrara-Pontremal

La **diocesi de Massa Carrara-Pontremal** (*Dioecesis Massensis-Apuana* in latin) a l'è una diocesi de la Gesa catolega sufraganea de l'arcidiocesi de Pisa e part de la region eclesiastega Toscana: l'è guidada del Mario Vaccari e la soa catedral l'è el Dom de Massa: fann de concatedral el Dom de Pontremal e quell de Carrara.

La quata la provincia de Massa-Carrara e 'l comun parmesan de Albarej.

## Ligam de foeura
*Sit ofizzial

## Alter proget

## Vos corelade
*Musee de la Diocesi (Massa)
Lodovigh Ariost

El **Lodovigh Ariost** (*Ludovico Ariosto* in italian; Resg, 8 de setember 1474 - Ferrara, 6 de luj 1533) a l'è stad un poeta, scritor e diplomategh lombard.

Autor cognossud soratut per l'Orland furios, l'era amis del Peder Bemb e gh'è stad adree a la soa idea de lengua, inscì l'è deventad el prim gran autor a doperà el toscan 'me lengua leteraria foeura de la Toscana. L'è stad anca vun di esponent pussee grand del Renassiment ferrares insema al Tass e al Bojard e l'è stad anca governador de la Garfagnana per l'Alfons I d'Est.

## Riferiment
*Treccani

## Alter proget
Poncc del Calatrava a Resg

I **Poncc del Calatrava** i è trii poncc de Resg progetacc del Santiago Calatrava che i passa sora a l'autostrada A1 e che i permet de andà a la stazzion de Resg AV Mediopadana e al casell de l'autostrada.

Ol prim a l'è ol Pont Central, gran pont a arch con lus de pioeu de 220 meter e du carrensge, ghe n'è poeu du pioeu pinin che i è facc 'me un rondò per fà 'ndà mej ol trafegh. I è part de la strada che la taca Resg a Bagnoeul.

## Riferimencc
*Reggio Emilia Welcome

## Oter progecc
Palazzi Comunal (Corresg)

El **Palazz Comunal** (anca **Palazz Municipal**) a l'è 'n palazz storegh de Corresg, che incoeu l'è sed de la ministrazzion comunala.

A l'è fad su del tacà insema de almen quater vegg costruzzion: la pussee importanta a l'è el convent di Scolopi, menter la pussee veggia l'ex gesa de Sant Isep, che incoeu gh'è la sala del consili comunal, gh'è anca el vegg cinema Politeama, che l'è stada guarnada squasi domà la faciada, e l'ex pretura, che l'è conligada domà al pian terra e al prim pian.

## Riferiment
*Comun de Corresg 
*Museo il Correggio

## Alter proget
Dom de Casal

El **Dom de Casal**, dedicad al Sant Evas, a l'è la catedral de la diocesi omonema oltra che 'l monument pussee vegg de la cità e vun di esempi pussee important de romanegh lombard in Piemont.

L'è stad consacrad del 1107 del Papa Pasqual II in sul sit de 'n vegg tempi a Giov, che l'era stad voltad 'me gesa cristiana del Liutprando, dedicada al San Lorenz. La forma de incoeu l'è del XIX secol, dopo de 'n restaver volud del Luigi Nazari di Calabiana e de l'Antonio Rosmini.

## Ligam de foeura
*Cità de Casal

## Alter proget
Ruder

El **ruder** o *spazzin* a l'è quell che de mester el se ocupa de tegnì neta la cità.

In tra i vari mester che 'l po fà a gh'è quei de spazzà el rud via di strade, svoidà la rudera, menà via i robe de trà via che inn trope grande per vesser menade via di sgent e netà con l'aqua i sit.

## Riferiment
*Treccani

## Alter proget

## Vos corelade
*Spazadora
Diocesi de Tortona

La **diocesi de Tortona** (*Dioecesis Derthonensis* in latin) a l'è una diocesi de la Gesa catolega sufraganea de l'arcidiocesi de Genoa, part de la region eclesiastega Liguria. El so vescov a l'è el Guido Marini e l'è spartida in su quater region: Piemont, Lombardia, Liguria e, domà per una frazzion de Zerba, l'Emilia-Romagna.

La catedral a l'è el Dom de Tortona.

## Ligam de foeura
*Sit ofizzial

## Alter proget

## Vos corelade
*Musee de la Diocesi (Tortona)
Monument al Corresg (Parma)

El **monument al Corresg** a l'è una statua dedicada al pitor Antoni Alegher, che ghe diseven *el Corresg*, che gh'è a Parma, in piazza Garibaldi, denanz al Palazz del Comun.

L'è stada scolpida de l'Agostino Ferrarini in su domanda de l'Academia Nazzionala di Bei Art de Parma in tra el 1869 e 'l 1870: l'oeuvera l'ha donada lu, menter la bas l'è stada finanziada de 'na catada de daner in tra la popolazzion e del comun. La mostra el pitor che 'l varda una soa oeuvera intant che 'l se toca l'oreggia, 'me che 'l fuss dree a giudegàlla, e 'l gh'ha l'oltra in sul genoeugg.

A l'è infin mituda el 10 de setember del 1870 de nocc, inscì de schivà una rivolta, roba che i autorità temeven perchè la sgent l'era inrabida per i grame condizzion economeghe.

## Riferiment


## Alter proget

## Vos corelade
*Monument al Corresg (Corresg)
Parch di Basileghe

El **parch di Basileghe**, che incoeu l'è dedicad al Papa Giovann Paol II, a l'è un parch de Milan ciamad inscì perchè el conliga la Basilega de San Lorenz a la Basilega de Sant Ustorgg: un temp l'era traversad de la sercia di Navili, che incoeu la resta regordada de la strada che 'l traversa, quella del Molin di Armi.

A l'è stad fad su del 1925, quand che un noeuv pian regolador l'ha menad a sbater sgiò di costruzzion e bonifegà di padum arent inscì de conligà i Colone a piazza Vetra. Un temp l'era vert, e gh'era di problema de bordegament e de droga, per quella reson chi per el Giubilee del 2000 a gh'è mitud des ingress che poden vesser serrad.

Dent se troeuva i rest de l'anfiteater de Milan, trè aree per sgiugà fade aposta, un para de spazzi per i can e un camp de balla-vol.

Del 2001 gh'è anca arent el Musee de la Diocesi, che l'è tacad a Sant Ustorgg.

## Riferiment
*Comun de Milan 

## Alter proget
Gesa di Sant Ferm e Rustegh (Cusagh)

La **Gesa di Sant Ferm e Rustegh** a l'è la parochial de Cusagh in la cità metropolitana e arcidiocesi de Milan, e l'è part del decanad de Cesan Boscon.

La se troeuva in Piazza Soncin, denanz al Castell. 'Me parochia l'è stada fada su el 4 de otover 1602, con la visita pastoral del Federigh Borromee, la gesa che la gh'è incoeu la sarà tirada su in del midem secol.

## Riferiment
*BeWeB

## Alter proget
Venerdì Sant

El **Venerdì Sant** a l'è el venerdì che gh'è prima de la Pasqua, indova che se regorda quand che el Gesù l'è stad miss in cros e l'è mort, roba che per i Scriture gh'è capitada el venerdì.

Tante confession cristiane ghe lighen di rit particolar penitenziai: in la Gesa catolega tucc quei che gh'hann pussee de 14 agn inn invitad a mangià no la carna e quei in tra i 18 e i 60 a fà un desun, o ben domà un disnà complet: in del rit roman i campane sonen no quell dì, menter in quell ambrosian sonen fina a la mort del Signor. A l'è un dì aliturgegh, o ben se fà no la consacrazzion de la Comenion: se in del rit roman la po vesser dada l'ostia consacrada prima, l'è minga dada in del rit ambrosian.

In del rit bizantin la gesa l'è mituda a lut e se invita i fedei al desun total, per quell che la soa salut ghe permet, menter storegament, in del mond luteran, a l'è stad un dì de pensà religios e vuna di ocasion pussee important per comunegàss.

## Riferiment
*Treccani

## Alter proget

## Vos corelade
*Semana santa
*Tridov pasqual
*Oremus et pro perfidis Judaeis
*Celebrazzion de la Passion del Signor
Piazza Garibaldi (Bari)

**Piazza Garibaldi** a l'è una piazza de Bari mituda in tra el quarter Murat e 'l quarter Libertà, caraterizada de un giardin, dedicad anca lu al general nizzard.

## Riferiment
*Barinedita

## Alter proget
Circh roman de Milan

El **circh roman de Milan** a l'era el circh de Mediolanum, che l'era longh 470 meter e largh 85 meter, e l'era el pussee grand fad sota la Tetrarchia de Dioclezzian e l'unegh de 'na cità de la Cisalpina, oltra a quell de Aquileja.

Fad su del Massimian vers la fin del III secol in sul Cantarana, a l'era in tra i strade moderne de cors Magenta, via del Torcc, via Brisa, via Capusc, via Circh e via Morigi e se pensa che l'è stad destrugad del Barbarossa del 1162, in del so assedi de la capital lombarda. Incoeu ne resta in bone condizzion la torr de vun di *carceres*, o ben i restei che ghe partiven i bighe, che l'era deventada el campanin del Monester Magior e incoeu l'è dent al compless del Civegh musee archeologegh de Milan. In di bande arente se troeuva di rest che inn musealizad a l'avert.

## Riferiment
*Milano Archeologia 

## Alter proget

## Vos corelade
*Terme eculee
*Mure romane de Milan
*Palazz Imperial de Milan
Gesa de Sant Ustorgg

La **Gesa de Sant Ustorgg** (nom latin *basilica trium magorum*) a l'è vuna di basileghe paleocristiane de Milan, che l'è in la piazza omonema, arenta a Porta Cica. L'è stada fada su quand che Mediolanum a l'era capital de l'Imperi roman d'ocident e, pussee inanz, dedicada a l'Ustorgg vescov che, segond la tradizzion, l'haveva ricevud 'me regall i reliquie di Re Magi, che incoeu sarien dent a la gesa, dopo che eren stade tolte via de la Basilega de Santa Tecla.

Dent se troeuven la capella di Magi, la capella di Vescont, la capella Brivi e la capella Portiner, gh'è anca l'ancona de la Passion, voluda del Gian Galeazz Vescont, l'arca del Gaspar Vescont, l'arca de San Peder martir e i monument funerari del Steven e de la Valentina Vescont, del Peder Torell e del Jacom Brivi.

La strutura del dì d'incoeu l'è del secol XVI, dissegnada soratut del Pellegrin Tebald. In del parch di Basileghe, che l'è in tra de lee e de la Gesa de San Lorenz a gh'è el Musee de la Diocesi milanes, ligad a Sant Ustorgg.

## Riferiment
*Beni culturali 

## Ligam de foeura
*Sit ofizzial

## Alter proget

## Vos corelade
*Musee de la Basilega de Sant Ustorgg
I du brasè

**I du brasè** (*I du brasciad* in lombard) a l'è el nom de una statua de Parma, che l'è al center del Palazz Cusan e una soa cobia l'è dent al Palazz del Comun. Dissegnada del Teodoro Vanderstruck in tra el 1684 e 'l 1687 per el matrimoni de l'Odoard II Farnes e de la Dorotea Sofia de Neuburg, la representa l'Ercol in la lota con l'Antee.

## Riferiment
*Il Parmense

## Alter proget
Basilega de Sant Abondi

La **basilega de Sant Abondi** a l'è una gesa in stil romanegh lombard a Com, in la provincia e diocesi omonema, cont arent anca un vegg monester, che incoeu l'è sed de la facoltà de giurisprudenza, scenze del turism e mediazzion lenguistega de l'Università di Studi de l'Insubria.

Fada su in tra el 1050 e 'l 1095, l'è dedicada a l'Abondi de Com, prima gh'era comunque una basilega paleocristiana del secol V.

## Riferiment
*LombardiaBeniCulturali

## Alter proget
Rachele Guidi

La **Rachele Guidi** (Predappio, 11 de avril 1890 - Forlì, 30 de otover 1979) a l'è stada la mier del Benito Mussolini, cognossuda 'me *Donna Rachele*.

Con lu el gh'ha havud cinch fioeui: l'Edda, el Vittorio, el Bruno, el Romano e l'Anna Maria.

## Riferiment
*[Treccani](https://www.treccani.it/enciclopedia/rachele-guidi_(Dizionario-Biografico)/)

## Alter proget
Arcivescov magior

L**'arcivescov magior** a l'è el titol che ghe speta a quei che guiden una gesa arcivescovil magior, vun di tipi di gese sui iuris che gh'è in la Gesa catolega: al dì d'incoeu gh'è n'è quater, quei grech de la Gesa catolega romena e ucraina e quei sir-malabar e sir-malankara]].

## Riferiment
*Gcatholic
Gesa de la Consolazzion (Milan)

La **Gesa de la Consolazzion**, ciamada anca de la *Madona del Castell* perchè l'è arenta al Castell Sforzesch, a l'è una gesa de Milan sussidiaria de la gesa de Santa Maria a la Porta, che l'è sed de la capellania di fedei filipin in la capital lombarda e anca, del 2015, doperada ogni domenega e dì de precet per dì la messa cont el rit ambrosian antigh cont el messal del Schuster.

L'è stada voluda del 1471 del Galeazz Maria Sforza 'me oratori e del 1492 l'è dada ai fraa gustinian, che ghe fann arent un conventin, tirad poeu sgiò quand che l'è slargad el Castell. Del 1836 inn fornid di lavorà de slargament che la lassen in del stil neoclassegh del dì d'incoeu. Dent se troeuven i oeuvere de vari artista del ses'cent lombard, tant 'me el Camill Procascin e l'Enea Salmegia.

## Riferiment
*BeWeB

## Alter proget
Palazzi Franscin (Belinzona)

El **Palazzi Franscin** a l'è 'n palazzi de Belinzona che 'l gh'ha dent varie inizziative de coltura del Canton Tisin, vert del 1999 e progetad del Luigi Ortelli.

El gh'ha dent la biblioteca cantonal de Belinzona, l'archivi de Stat del Canton Tisin, el Center de dialetologia e etnografia, el burò di ben colturai del Canton Tesin e la direzzion cantonala de la coltura e di studi universitari.

## Bibliografia
*Luca Ortelli, Palazzo Franscini, Casabella, n. 666, Aprile 1999.

## Alter proget
Tangenzial de Bari

La **tangenzial de Bari** a l'è un toch de la Strada statal 16 Adriatega che la fa de tangenzial per la capital pujesa. Part de la viabilità ordinaria, l'è dent per intregh a la strada europea E55.

De la tangenzial l'è possibel rivà a l'Autostrada A14 per Bologna e Tarent, a la provincial 231 per Modugno, Andria e Terlizzi, a la SS100 per Gioia del Colle, a la SP236 per Bitritto e a la SS96 per Altamura e Matera. La serviss anca el Reoport de Bari-Palese, el Politecnegh de Bari, el Stadi de la Vitoria e 'l Stadi San Nicola.

## Riferiment
*Primato negativo anche nel 2023 per numero di incidenti. I cittadini: “Non solo colpa degli automobilisti, è stata concepita male”
Ad usum fabricae

**Ad usum fabricae** a l'è una locuzzion latina che la voeul dì *che 'l gh'ha de vesser doperad di fabreghe* e che l'era doperada per marcà di mercanzie che eren libere de dazzi perchè doperade per fà su una catedral importanta.

A gh'è di testimonianze che l'è stad doperad per el Dom de Milan (anca in la varietà *ad Usum Fabricae Ambrosianae*), per el Dom de Fiorenza (indova che l'era scrivud *Ad usum Florentinae Operae*) e per la Basilega de San Peder.

## Riferiment
*Corriere
Musee de la Basilega de Sant Ustorgg

El **Musee de la Basilega de Sant Ustorgg** el gh'ha dent el patrimoni coltural de la gesa, e el so cioster el gh'ha dent anca el Musee de la Diocesi ambrosiana, spartid in ses sezzion, oltra al cimiteri paleocristian.

I du musee poden vesser visitad insema cont un biliet unegh.

## Collezzion
La prima sezzion a l'è in del portegh del cioster e gh'è dent di rest archeologegh de la necropoli cristiana trovad in di scav di agn '50 e '60, compagn de preje de mort e di laster de marmor. In sui mur a gh'è anca un stema vescontee antigh e gh'è anca vari reliquiari.

Gh'è poeu l'area archeologega, indova che gh'è i rest de la necropoli descoverta in di scav di prim agn '60. Se va inanz poeu in la veggia sala capitolar, indova che gh'è varie statue, la pussee importanta quella del Sant Ugeni, e in la veggia sagrestia, indova che inn regolt reliquiari, ex voto e oget liturgegh del XIV al XVII secol.

Se va poeu inanz in di do capelle del Soree, in stil gotegh e conligade de un corridor, la prima, del San Franzesch, l'è stada fada su de la fameja Arlun e la guarna un fresch anonem del Gesù che ghe compariss al San Domenegh de Guzman, la segonda, del San Paol, l'è stada fada su de la fameja Sach e la gh'ha dent una Madona del lacc, de la scoeula Borromeja, e un San Paol menad in cel del Daniell Cresp.

Infin a gh'è la Capella Portinari, fada per el nobel toscan Pigello Portinari, che 'l s'è fad meter sota lilinscì e che gh'ha dad sepoltura anca al san Peder Martir, che l'è stad mitud sota lilinscì del 1737. Oltra a la soa arca, se troeuven vari fresch del Sant, di quater gran Dotor de la Gesa (Sant Ironem, Sant Ambroeus, San Gustin e San Grigoeu Magn), cont anca di so statue, che representen sia i Dotor che i miracoi del Sant.

## Galleria de foto

File:Musee de Sant Ustorgg - Stema vescontee.jpg|El stema vescontee quand che se va dent
File:6214 - Milano - Sant'Eustorgio - Museo - Foto Giovanni Dall'Orto 1-Mar-2007a.jpg|Stendard de la Madona
File:6212 - Milano - Sant'Eugenio - Sant'Eustorgio Museo - Foto Giovanni Dall'Orto 1-Mar-2007.jpg|La statua del Sant Eugeni
File:6216 - Milano - Sant'Eustorgio - Museo - Foto Giovanni Dall'Orto 1-Mar-2007.jpg|La sala del Convent, indova che gh'è la statua del Sant Eugeni
File:6219 - Milano - Sant'Eustorgio - Museo - Foto Giovanni Dall'Orto 1-Mar-2007.jpg|Reliquiari cont el did de 'n sant
File:Musee de Sant Ustorgg - Reliquiari 5.jpg|Vista general di reliquiari
File:Musee de Sant Ustorgg - Reliquiari 1.jpg|Detaj di reliquiari
File:Musee de Sant Ustorgg - Reliquiari 2.jpg|Detaj di reliquiari
File:Musee de Sant Ustorgg - Vescov de metall.jpg|Scolture metalleghe de vescov


## Bibliografia
*G.A. Dell'Acqua (a cura di), La basilica di Sant'Eustorgio in Milano, Milano 1984
*Erminia Giacomini Miari, Paola Mariani, Musei religiosi in Italia, Editore Touring, Milano 2005, pp. 141 - 142 ISBN 9788836536535

## Alter proget
Gesa de San Paol Apostol (Milan)

La **Gesa de San Paol Apostol** a l'è la parochial del quarter milanes de Montalbin.

## Storia
L'è stada fada su per i besogn di noeuv abitant de Montalbin e l'è progetada de l'architet Piero Palumbo, che l'era stad quell de fiducia di Asborgh prima de la Gran Guerra. El prim de avril del 1928 l'è inaugurada domà in part e l'è fornida del 1932. Del 1934 a inn fornid i lavorà al presbiteri e l'è consacrada de l'Ildefonso Schuster.

In tra el 1949 e 'l 1951 a inn mitude di decorazzion pussee fade del Vanni Rossi e ghe sarann vari restaver piscinit fina al 1991, quand che l'è trada a noeuv cont anca el meter un noeuv altar magior adatad al Concili Vatican II, un ambon e un batisteri noeuv: la gesa l'è infin inaugurada torna del Carlo Maria Martini.

## Architetura
La gesa l'è ispirada al stil di basileghe romaneghe lombarde e, foeura che per un quaj detaj moderno, la podaria passà per vuna antiga. In principi se andava dent domà de una porta, ma poeu n'inn stade sgiontade alter do, pussee piscinine. L'entrada l'è a gabanna e, anca se ispirada al romanegh, la gh'ha di decorazzion in stil decò.

De dent l'è spartida in trè nav, con di gran arcade che sostegnen una voeulta a crosera. In del presbiteri a gh'è i fresch del Rossi, che mostren la Vocazzion, el Martiri e la Gloria del San Paol. Gh'è du altarin de lat, dedicad a la Madona e al Sant Isep.

A l'era progetad un campanin, ma l'è mai stad fad su.

## Riferiment
*Milano | Montalbino – La chiesa di San Paolo Apostolo, tra neo romanico e decò

## Alter proget
Parch Forlanin

El **Parch Forlanin** a l'è un parch de Milan mitud in sul Vial Forlanin, propi arent al reoport de Milan-Linaa e a Novegher.

L'è stad vert del 1970, dopo trii agn de lavorà, e l'ha permitud la soravivenza de varie struture antighe che gh'eren dent. Gh'è dent anca un memorial per i vitime del disaster aereo de Linaa del 2001.

## Riferiment
*Comun de Milan

## Alter proget
Leonarda Cianciulli

La **Leonarda Cianciulli** (Montella, 18 de avril 1894 - Pozzuoli, 15 de otover 1970) a l'è stada una serial killer italiana. Dopo havé fad san-Martin a Corresg Leonarda Cianciulli l'ha ciapà per minga 3 donn (i sò tre mej amìs) e l'ha doprà 'l so sang per fà dei dolcett da dà ai 3 fioeu che hinn restà vìv (l'ha avù tant gravidanze ma domà 3 hin rivà a l'età adulta) e po’ l'ha provà a scioglie i cadavere di 3 donn nella soda caustica (miserament l'ha fallì) per quella reson chi l'è ciamada la *saponificadora de Corresg*. Per i so riat l'è stada condanada a la preson a vita prima e poeu a trii agn de manicomi e trenta de preson, ma infin la resta in del manicomi criminal a vita.

## Riferiment
*Serialkillers.it

## Alter proget
Sala di Ass

La **sala di Ass** a l'è una sala del torrion del falcon del Castell Sforzesch de Milan, che l'è stada decorada anca del Leonard de Vinci. La saria stada fada su in tra el governo del Franzesch Sforza e quell del Galeazz Maria Sforza, in su proget de l'Ironem Bartolomee Gladi. Del 2012 a l'è in restaver, che inn ancamò dree a fà.

## Bibliografia
*Milena Magnano, Leonardo, collana I Geni dell'arte, Mondadori Arte, Milano 2007, pag. 104. ISBN 978-88-370-6432-7

## Alter proget
Teater Piccinni (Bari)

El **Teater Piccinni** a l'è un teater de Bari, el segond pussee important dopo el Petruzzelli e, quand che l'era andad a foeugh, el pussee important fina a la recostruzzion.

Fad su del 1854 in su proget de l'Antonio Niccolini, a l'è in sul Cors Vitori Emanuell II.

## Palazz de Cità
Dent se troeuva anca el *Palazz de Cità*, che l'è sed del comun de Bari: l'è stad fad su in su 'n spazzi lassad voeud arent e l'è stad volud del re Ferdinand II de Borbon, ma el rivà di piemontes e l'unità d'Italia ghe met un freno al process, che l'è fornid del 1863. Prima, el comun el gh'haveva sed in cità veggia. Per i prim del '900 a l'è slargad, inscì de dàgh pussee de spazzi al sindegh e fàll simetregh.

## Riferiment
*Comune di Bari - Palazzo di Città 

## Ligam de foeura
*Sit ofizzial

## Alter proget

## Vos corelade
* Teater Petruzzelli
* Teater Margherita (Bari)
Montalbin (Milan)

**Montalbin** (*Montalbino* in italian) a l'è un quarter de Milan, part del Municipi 8.

Borgh rural un temp dent ai Corp Sant, el ciapa el nom de la cassina omonema, incoeu la resta l'unega testimonianza del passad agricol, desgià che 'l s'è ben urbanizad di prim agn del XX secol. Oltra a la cassina, gh'è de tirà a man la Gesa de San Paol Apostol.

L'è servid de la linia 3 del metrò con la stazzion de Maciachini e de la linia 5 cont i stazzion de Istria e Marche. L'è servida anca de varie linie de bus de l'ATM, la pussee importanta la 90/91. Un temp l'era servid anca de la Tranvia Milan-Cinisell, che la correva in sul vial Zara.

## Riferiment
*Milano | Montalbino – Un piccolo quartiere tranquillo con qualche curiosità

## Alter proget
Castell de Sirmion

El **Castell de Sirmion** a l'è un castell de l'epoca di De La Scala, part del center storegh de Sirmion: a l'è vun di castei guarnad mej in Italia e vun di poch esempi de fortifegazzion de lagh, desgià che l'è in sul lagh de Garda, che 'l toca de ogni lat, e 'l gh'ha dent una darsena che al temp la regojeva la flota scaligera. 

A l'è gestid, del 2014, de la direzzion regionala di musee de la Lombardia, e l'è vun di sit pussee visitad in Italia.

## Bibliografia
*     Carlo Perogalli, Enzo Pifferi e Angelo Contino, Castelli in Lombardia, Como, Editrice E.P.I., 1982.

## Alter proget
Porta Cremona

La **porta Cremona** l'è vuna di porte de Lod, l'unega che l'è restada in pè fina al dì d'incoeu. Un temp a gh'era tacad anca un castell, fad su del Federigh II, che però i milanes hann fad destrugà quand che hann ciapad la cità. Fina al 1911 a l'è stada doperada per toeu el dazzi e dopo de la segonda guerra mondial a l'è stad insubid de tràlla sgiò per la viabilità, ma in del vesser antiga l'è stada guarnada 'me monument.

In del Castell vescontee de la cità a gh'è 'na recostruzzion de Porta Imperial, che l'è pussee antiga de quella porta chi, ma che l'è stada fada in di agn '50 del '900, cont i quadrei originari.

## Bibliografia
*Giovanni Agnelli, Lodi ed il suo territorio nella storia, nella geografia e nell'arte, Lodi, 1917. ISBN non esistente.

## Alter proget

## Vos corelade
*Cios de Porta Cremonesa
Lento Goffi

El **Lento Goffi** (Ciàre, 15 nuèmber del 1923 - Brèsa, 14 de genàr del 2008) a l'è stài un poeta italian, vün di püsee cuunusìd in del teritòri bresàn. El feva part d'la quarta generasiòn d'la Linea lumbarda.

## Biugrafìa

Nasüd a Ciàre in del 1923, l'ha stüfià al Licee Arnàld el s'è laureàd a la Statàl in Leteradüra Muderna e l'è stài prufesùr in del bresàn. L'è stài giurnalista per *Il Bruttanome*.

L'è mort in del 2008.; 

## Oeuvri

* 1962: Lunarietto (Il Bruttanome)
* 1964: Cinque poesie e una prosa (Sigma)
* 1968: Dalla Marca d'Oriente (Scheiwiller)
* 1971: Un'isola, sì, con sei incisioni di Franca Ghitti (L.N.C.)
* 1974: Evasivamente flou (Scheiwiller)
* 1979: Cronachetta, con sei incisioni di Franca Ghitti (Scheiwiller)
* 1981: Un sabato di febbraio (Società di poesia)
* 1984: L'attimo incolore, con tre acqueforti di Giovanni Repossi (Il Farfengo)
* 1986: Diario per l'assente (“Almanacco dello Specchio,” Mondadori)
* Per orbite interne
* L'amata Phegea

## Riferiment
Cav Napoleonegh

El **Cav Napoleonegh** a l'è un canal scolmador che 'l conliga el Ren al Pò: el scomincia a San Gustin, in provincia de Ferrara, e 'l va dent al Po a Bonden, poch dopo che ghe va dent el Paner. Oltra a scolmà el Ren, roba che la capita de rari perchè de solit basten i canai de Bologna, a l'è doperad per tegnì pien el Canal Emilian Romagnoeul quand che, in estad, gh'è poca aqua.

El se ciaman inscì perchè l'è stad fad su al temp del Napoleon.

## Bibliografia
*Sergio La Sorda, "Botte Napoleonica:storia, geografia e idraulica" editore Associazione culturale "L'Acqua Napoleonica" Bondeno, anno 2015, ISBN 9788897877394
Gesa de San Grigoeu (Bust Grand)

La **Gesa de San Grigoeu** a l'è una gesa de Busti Grandi, in provincia de Vares e in l'arcidiocesi de Milan, fada su del XVII secol indova che gh'era una capella votiva per i mort de la pesta del 1630, arent al fopon che incoeu a l'è el parch Norma Cossetto. A l'è stada progetada del Bias Belot e l'è stada in part spostada per permeter de fà su la stazzion de Busti Nord.

## Bibliografia
*Bertolli, Pacciarotti, Spada, Chiese minori a Busto Arsizio: San Gregorio e Beata Vergine delle Grazie (Sant'Anna), Busto Arsizio, Libreria della Basilica, 1991.

## Alter proget
Carlo Maciachini

El **Carlo Maciachini** (Indun, 2 avril 1818 - Vares, 10 de sgiugn 1899) a l'è stad un architet italian.

Diplomad architet a l'Academia de Brera, a l'è regordad soratut per el Cimiteri Monumental de Milan e per la Gesa de San Giovann Batista a Indun: gh'è de tirà a man anca i faciade de la Gesa de San Spiridion a Triest, del Dom de Voghera, de la Basilega de San Simplizzian, del Gesa del Carmen, de la Gesa de San March, de la Gesa de Santa Maria in Strada e del Dom de Pavia. L'ha lavorad anca al slargament del Palazz Gilardon de Busti.

A Milan gh'hann dedicad un piazzal che gh'è anca una stazzion del metrò.

## Riferiment
*Treccani

## Alter proget
Dom Noeuv (Bressa)

El **Dom Noeuv** a l'è la gesa pussee importanta de Bressa e catedral de la diocesi omonema: sita in piazza del Dom, la fa su insema al Dom Vegg un compless de catedrai, l'ha sostituid la veggia basilega de San Peder de Dom, e l'è stada fada su in tra el 1604 e 'l 1825.

In stil tardo-baroch, l'è stada dissegnada del Giovann Batista Lantana, del Pier Maria Bagnador e del Lorenz Binagh: l'è anca sed de parochia.

## Riferiment
*BeWeB

## Alter proget

## Vos corelade
*Cros del Dom Noeuv
Parch de la Lambreta

El **parch de la Lambreta** a l'è un parch de Milan, in del quarter Lambraa, recuverad de parti di spazzi che gh'era el compless industrial de l'Innocenti Maserati, serrad del 1993. A l'è stad vert del 2004 e l'è tocad del Viadot di Parch.

## Riferiment
*Comun de Milan 

## Alter proget

## Vos corelade
*Parch di memorie industriai
*Giardin Gonin Giordan
Monument funerari al Gaston de Foix

El **monument funerari al Gaston de Foix** a l'è 'n oeuvera in marmor bianch del Gustin Bust, minga fornida, che l'è stada fada in tra 'l 1515 e 'l 1522: i soeu toch incoeu inn spartid in tra el Musee d'art antiga del Castell Sforzesch de Milan, el Victoria and Albert Museum de Londra, la Pinacoteca Ambrosiana de Milan, Palazz Madama a Turin e 'l musee del Prado de Madrid.

A l'è stad volud del re de Franza Franzesch I quand che l'ha ciapad el Ducad de Milan e 'l voleva dedicàll al Gaston de Foix-Nemours, so comandant che l'era mort in la bataja de Ravena, e gh'è stad adree el governador Odet de Foix, cusin del mort.

## Bibliografia
* Bossi, Giuseppe, Descrizione del monumento di Gastone di Foix: scolpito da Agostino Busti, detto il Bambaja, Milano, Dalla tipografia de Francesco Fusi, 1852 [prima del 1815].

## Alter proget
Merda d'artista

La **merda d'artista** a l'è 'n oeuvera del Piero Manzoni: del 1961 l'autor l'ha sarrad 90 vaset compagn de quei de la carna in scatola, e l'ha did che dent gh'è 30 gram de la soa merda, roba marcada anca de una ticheta in quater lengov.

'Sti vaset chi inn stad vendud al pes de l'or, scambiad diretament col metall, e 'l se sa no debon cossa gh'è dent: l'Agostino Bonalumi l'ha did che gh'è dent domà del gess, del 2008 el Bernard Bazile, artista franzes, l'ha vert vun di vaset e gh'ha trovad dent un alter vaset, che l'ha minga dervid. per el Cochi Ponzoni, che l'era amis del Manzon, a gh'è dent domà de la marmelada de naranz.

Incoeu i vaset se troeuven per collezzion privade e per musee, per esempi al Musee del Noeuvcent, al Museum of Modern Art, al Center Georges Pompidou, al Tate Modern, al Klassik Stiftung Weimar, al Moderna Museet e al Musee San Fedel.

## Bibliografia
*F. Gualdoni, Merda d’artista, Manzoni e dopo Manzoni, in catalogo mostra “AZIMUT/H. Continuità e nuovo”, a cura di L. M. Barbero, Marsilio Editori, Venezia, 2015, pp. 169-175
Monument al Gabrio Piola

El **Monument al Gabrio Piola** l'è vun di monument de la cort d'onor del palazz de Brera, mitud del 1857 e fad in marmor del Vincenzo Vela.

Dedicada al Gabrio Piola, che l'era mort poch prima, el metéla l'ha menad a un poo de polemica propi per quell fat chi, che l'era mitud in mez a di gran omenoni de la scenza e de l'art, e tant se spetaven inveci che meteven quell al Gross, che l'è stad mitud l'ann adree. Anca la rivista satirega *[[L'Omm de preja]]* l'ha parlad de quell fat chi, e l'ha anzi fad un descor indova che la statua midema la se sentiva strana a vesser in del mez di alter.

## Bibliografia
*Ambrogio Scuriada, La misteriosa notte del 20 agosto 1857, in L'uomo di pietra, 29 agosto 1857, pp. 334-336.

## Alter proget

## Vos corelade
*Monument al Tomas Gross
*Monument al Carlo Ottavio Castiglioni
*Monument al Bonaventura Cavalieri
*Monument al Luigi Cagnola
*Monument al Peder Verr
Lazzaro Spallanzani

El **Lazzaro Spallanzani** (Scandian, 12 de sginer 1729 - Pavia, 11 de fevrer 1799) a l'è stad un pret e biolegh lombard.

## Biografia
Student de filosofia e retorega cont i gesuita a Resg, el va a studià dirit a l'Università de Bologna ma el molla per andà a fà, in la midema università, e biologia, indova che 'l se specializarà. Docent de gregh in seminari e de fisega e matematega a l'Università de Resg del 1757, del 1762 a l'è ordenad pret e del 1763 el fa san-Martin a Modena, indova l'insegnarà al Collegi San Carlo.

Ciamad del 1769 a l'Università de Pavia, l'è fondador del Musee de Storia Natural de l'atenee, del che l'è stad retor del 1777 al 1778. El so musee l'era inscì important che l'era stad visitad anca de l'imperador Isep II d'Asborgh-Lorena. El moeur a cà soa, in del palazz Ghislieri Aizaghi Malaspina, e l'è mitud sota al Cimiteri monumental de Pavia.

## Atività scentifega
A l'è regordad soratut per la soa ricerca in su la generazzion spontanea che l'ha desmentid in d'un so sagg: el so lavorà el sarà poeu slargad del Louis Pasteur. Pussee de precis, l'haveva vist che a fà buj di infus e a sarrài ghe cresseven minga i bateri.

L'ha studiad anca la reproduzzion e l'ha fad el prim esempi de insomenazzion artificiala, a meter insema i oeuv de rana e de sciat. L'ha descovert anca i gius gastregh e l'eco-localizazzion di tegnoeule.

## Regord e collezzion
Gh'hann dedicad un asteriod e du crater: vun in su la Luna e l'alter in su Mart. Gh'hann dad anca el so nom a una spece animal.

Oltra a varie scoeule e strade in Italia gh'hann dedicad l'Istitut nazzional per i malatie infetive.

La soa collezzion a l'è guarnada in di Musee Civegh de Resg e i so letere in la biblioteca Panizzi, semper a Resg.

## Riferiment
*Sapere.it

## Alter proget
Palazz de Brera

El **Palazz de Brera** a l'è un palazz de Milan, sit in via Brera al 28. A l'è stad fad su del secol XVII per havégh denter i gesuita e, quand che la compagnia l'è stada desligada, a l'è stad restruturad e, al temp de la Maria Teresa d'Austria, l'ha vist vegnì denter varie istituzzion de coltura, tant 'me l'Academia de Brera, la Pinacoteca e la Biblioteca Nazzionala Braidensa.

## Storia
Un prim palazz l'è stad fad su in su 'n terren de proprietà del Guercc de Bagg per fàgh viver di religios Umiliad del secol XII, che 'l deventarà el monester principal de l'orden, con tacada la gesa de Santa Maria in Brera: quand che, del 1571, i Umiliad inn scassad el compless l'è dad ai gesuita che ghe fann su 'n palazz noeuv, che 'l sarà progetad in principi del Martin Bass e poeu del Franzesch Maria Righin del 1615 ma, anca grazzia a la pesta, el proget el sarà aprovad domà del 1651.

Del 1764 gh'è stad fad su l'osservatori astronomegh, che 'l gh'ha havud 'me diretor anca el Ruggero Giuseppe Boscovich. Quand che la Compagnia de Gesù l'è stada scassada del 1773 el palazz l'era minga fornid e 'l governa austriegh gh'ha dad al Giuseppe Piermarini l'incaregh de fornìll, roba che 'l fa del 1778 al 1795. Oltra a la scoeula di gesuita el governo asborgegh gh'ha mitud denter di alter istituzzion, tant 'me i Scoeule Palatine (che prima eren al Palazz Noeuv), la biblioteca, l'ort e l'Academia di bei art, oltra a 'n orelogg publegh che 'l gh'haveva de fà de meder per tucc quei de Milan. In del palazz, al temp, ghe viveva anca l'Isep Parin, che l'insegnava bei letere. Del votcent gh'è mitud dent anca l'Istitut Nazzional e la Pinacoteca l'è destacada de l'Academia.

Al temp de la prima guerra mondial a l'è stad serrad e, dopo de la sconfita a Caporet, i quader inn stad spostad a Roma. Anca in la segonda guerra mondial i quader inn spostad e 'l palazz a l'è dannegiad di bombe.

Del 2013 gh'è dent anca la Società Storega Lombarda.

## Architetura
Al dì d'incoeu ghe stà adree al proget del Righin: la soa cort d'onor la guarna varie statue de gran personagg.

## Riferiment
*LombardiaBeniCulturali

## Alter proget
Monester de San Benedet (Milan)

El **Monester de San Benedet** a l'è un monester di moneghe benedetine del Santissim Sacrament, sit in via Belot al 10, in zona Resorgiment a Milan.

## Storia
I moneghe benedetine inn rivade a Milan de la Franza, invitade del 1892 de l'arcivescov Luigi Nazari di Calabiana dopo che el Stat transalpin l'haveva soprimud vari orden e sostegnude anca del Leopoldo Zelli-Jacobuzzi. 

Del 1894 al comun ghe riva la domanda per fà sù el monester, e l'è aprovada du agn adree.

Del 1918 a l'è ciamad el Spirito Maria Chiappetta per slargàll cont una gesa e una sed de scoeula, la gesa l'è scominciada del 1921 e consacrada del 1929.

Del 1943 la banda de via Kramer a l'è propi dannegiada di bombardament: un quaj dì prima che 'l capitava el Cardinal Schuster gh'haveva dad ai moneghe l'orden de andà via, inscì s'inn salvade.

## Architetura

La gesa del Chiappetta l'è in stil neo-gotegh, con la faciada in quadrei perchè gh'è stada mìnga la possibilità de fornìlla.  A gh'è un portegh che la conliga a la scoeula, che l'è inveci in stil classegh-ecletegh.

El monester el gh'ha un gran ort, che in part l'è stàd vendud ma che, per dì reson burocrateghe, gh'è mai stada fada su roba sora, incoeu el resta donca voeud.

## Riferiment


## Ligam de foeura
*Sit de l'arcidiocesi de Milan

## Alter proget
Statua a cavall de l'Enrico dell'Acqua

La **statua a cavall de l'Enrico dell'Acqua** a l'è un monument de Busti Grandi in la piazza di volontari de la Libertà, denanz a la stazzion de Busti, dedicada a l'Enrico dell'Acqua, pioner del coton in Italia e de la soa esportazzion.

A l'è in bronz, dissegnad del Enrico Saroldi, cont una bas in granit, dissegnada de l'Amedeo Fontana.

## Riferiment
*Comun de Busti

## Alter proget
Bruno Mussolini

El **Bruno Mussolini** (Milan, 22 de avril 1918 - Pisa, 7 de avost 1941) a l'è stad un sgolater italian, fioeul del Benito Mussolini e de la Rachele Guidi: ofizzial de la Regia Aeronautega, a 17 agn l'è stad el pilota militar pussee sgiovin d'Italia e pussee inanz l'è stad diretor de l'Ala Littoria e fondator di  Linee Aeree Transcontinentali Italiane.

Gh'è mort intant che 'l provava vun di noeuv Piaggio P.108 de l'Aeronautega che gh'haveven de vesser doperad in la segonda guerra mondial, che l'haveva perdud in potenza intant che 'l tornava a terra: l'è stad portad a Predappio de un treno special e la sgent l'è andada a saludàll in di stazzion, gh'era anca di pilota caturad de la Royal Air Force che inn andad a dàgh omagg al nemis, e l'è stad miss sota in la Cripta Mussolini. Per el fredell Vittorio la soa mort l'è stad l'ultim moment che i italian s'inn trad insema intorna al Dus che, colpid de la mort del fioeul, l'ha scrivud poche setimane dopo un liber cont el titol *Parli cont el Bruno*.

## Bibliografia
* Luigi Mancini (a cura di), Grande Enciclopedia Aeronautica, Milano, Edizioni Aeronautica, 1936.

## Alter proget

## Vos corelade
*Soregh verd
Mari Emmanuel

El **Mari Emmanuel** (nassud *Robert Shlimon*; Baghdad, 19 de luj 1970) a l'è un vescov cristian assir, ordinad del 2011 in l'Antiga Gesa d'Orient e che del 2015 l'ha fad su una soa gesa a Sydney, ciamada del Gesù Bon Pastor, che ghe stà adree al rit siriach oriental.

## Biografia
Nassud in Iraq de una familia cristiana osservanta, el fa san-Martin in Australia in di prim agn '80 e 'l lavora 'me diretor de banca, per poeu vesser ordenad diacon vers la fin di agn '90 e pret del 2009. Del 2011 l'è ordenad vescov sufragani de la diocesi de Australia e Noeuva Zelanda de l'Antiga Gesa d'Orient e del 2013 el patriarca Addai II Giwargis ghe dà la conferma patriarcal, a domandàgh però di cambi dotrinai, che inn fad no, l'è donca sospendud del sgiugn 2014 e l'è restad inscì foeura che per un acord curt a dicember.

Del 2015 l'ha fad su la soa gesa, che l'è in d'un status canonegh minga ciar dent de l'Antiga Gesa d'Orient de l'Australia. Deventad famos in sui social grazzia ai so descor, gh'è stada un poo de polemica al temp de la pandemia de COVID-19, indova che l'haveva critegad la vacina, e l'ha sostegnud anca alter posizzion complotiste, per esempi in su l'elezzion del Joe Biden 'me president di Stat Unid.

El 15 de avril del 2024 a l'è cortellad in la soa gesa, poch dì dopo che un gran cortellament a Sydney l'haveva lassad ses mort in d'un center comercial: a l'è menad in ospedal e 'l perd l'oeugg drit.

## Riferiment
*Accoltellato in chiesa un vescovo della Chiesa assira d'Oriente
*Brisbane Times

## Ligam de foeura
*Sit de la Gesa
Gesa de San Vissenzin (Milan)

La **Gesa de San Vissenzin** a l'era una gesa de Milan part de 'n monester omonem che l'era in via Camperi, trada sgiò del 1964.

Per la tradizzion el monester l'è stad fad su de la mier del re lombard Desideri del 770 ma in di ducument l'è tirad a man domà del 1073, menter la gesa l'è del 1153. La resist ai sopression austrieghe ma no a quelle del Napoleon, la deventa donca un edifizzi laich, doperad poeu per un cinema, e i so fresch inn spostad a la Pinacoteca del Castell Sforzesch. Dopo che l'hann trada sgiò hann guarnad la faciada tardo-gotega, che l'è mituda in su la gesa ortodossa de Via Giulin.

## Bibliografia
*Mario Cacciagli, Jacqueline Ceresoli, Milano, le chiese scomparse, vol. 3, Milano, Civica biblioteca d'arte, 1999.
Vall Sgeroeula

La **Vall Sgerola** a l'è una vall di Alp Orobie de la provincia de Sondri, pussee de precis l'è vun di du ram de la Vall del Bit insema a la Vall de Albaree.

## Ligam de foeura
*Sit ofizzial
Università di Studi de Bari "Aldo Moro"

L**'Università di Studi de Bari "Aldo Moro"** (*Università degli Studi di Bari Aldo Moro* in italian) a l'è 'n università statala italiana fada su del 1925 a Bari, al temp dedicada al Benito Mussolini, tant che se diseva che l'era la soa favorida, e del 2008 dedicada a l'ex premier rapid e mazzad di Brigade Rosse Aldo Moro.

La gh'ha sed in del storegh palazzi de Piazza Umbert I.

## Ligam de foeura
*Sit ofizzial

## Alter proget

## Vos corelade
*CUS Bari
*Policlinegh de Bari
*Ort botanegh de l'Università de Bari
Gesa de San Vitor (Isen)

La **Gesa de San Vitor** a l'è la parochial de Isen, in provincia de Lech e arcidiocesi de Milan.

Fada su del secol XV e dedicada al Vitor el Mor, una gesa in del sit a gh'era almen de du secoi indree e la dipendeva de la Piev de Varenna, del secol XIV la passa a la Piev de Perled e ghe resta fina al 1971, quand che i piev inn tolte via.

De lee dipenden i gese de Sant Antoni, San Defendent, San Giovann Batista e de San Peder.

## Riferiment
*BeWeB

## Alter proget
Cimiteri ebraich (Corresg)

El **Cimiteri ebraich** de Corresg a l'è un fopon per i sgiudee fad su in la segonda mità del secol XIX tacad a quell cristian de la Gesa de la Madona de la Roeusa.

## Storia
Un prim ciminteri per i sgiudee l'era stad fad in del center de la cità, ma incoeu el se sa no de precis indova l'era. Del ses'cent a l'è sostituid de 'n noeuv fopon, che l'era stad serrad per di reson de neteza urbana, desgià che l'era dent i mure del cinchcent, arent a la Rocheta, e l'era squasi pien: donca, i sgiudee domanden e otegnen el permess de fànn su vun noeuv arent a la Gesa de la Madona de la Roeusa, in su 'n terren che ghe partegniva sgiamò a lor.

Vers la fin di agn '40 del '900 el fopon cristian a l'è tirad via, menter quell sgiudee l'è bandonad poch dopo, con la darrera sepoltura del 1958. Vers la fin del secol a gh'è 'n sforz per recuverà l'aspet storegh e in la cambra mortuaria l'è mituda una mostra permanenta in su la comunità ebraica corresgesa fada in collaborazzion con la comunità ebraica de Modena.

Incoeu l'è part del "Musee global" de la cità, inizziativa scominciada del 1999 cont el dervì ancamò del Musee civegh.

## Riferiment


## Vos corelade
*Sinagoga de Corresg
Cors Venezzia (Milan)

El **Cors Venezzia** a l'è un stradon central de Milan, che 'l conliga Piazza San Babila a Porta Venezzia. Vist 'me vun di sit pussee sciori e elegant de la cità, l'è part de quell che l'è ciamad el Quadrilater de la moda. El va poeu inanz in sul Cors Buenos Aires.

Un temp el serviva soratut a conligà Milan con Berghem, e donca Venezzia, e Monscia: quand che 'l Ferdinand, fioeul de la Maria Teresa d'Austria, el va a Milan 'me governador el fa fà pussee belle i mure spagnoeule del Giuseppe Piermarini e 'l met i giardin publegh, roba che la mena i sciori milanes a fà su i so palazzi in su la noeuva strada: inscì, la deventa el center de la soa vita social, inveci del Cors de Porta Romana.

In del cors se troeuven el Musee civegh de storia natural, el Planetari de Milan, el Palazz Saporiti, el Palazz Castion, la Cà Fontana-Silvestri, el vegg seminari, la Cà Barelli, la Cà De Maestri, la Torr Rasini, el Palazz Serbellon, la Cà Crespi e 'l palazz de la società Buonarroti-Carpaccio-Giotto.

L'è servid de la linia M1 del metrò, cont i stazzion de San Babila (metropolitana de Milan), Palestar e Porta Venezzia e de la stazzion de Porta Venezzia del passant ferroviari de Milan.

## Bibliografia
*Maurizio Grandi e Attilio Pracchi, Milano. Guida all'architettura moderna, Zanichelli, 1980. ISBN 8808052109.

## Alter proget
Gesa de San Bartolomee (Milan, 1864)

La **Gesa de San Bartolomee** a l'è una gesa de Milan, sita in via de la Moscova. Fada su del 1864, la ciapa el nom de una veggia gesa trada sgiò inscì de slargà Via Turaa.

In stil neorenassimental, dent se troeuva di oeuvere che eren guarnade dent de la gesa trada sgiò, tant 'me un monument funerari al governador de la Lombardia Carl'Isep de Firmian fad del Giuseppe Franchi.

## Ligam de foeura
*Sit ofizzial 

## Alter proget
Flying Witch

**Flying Witch** (ふらいんぐうぃっち?, Furaingu Wicchi, a la letera "La stria che la sgola") l'è un manga scrit e dissegnad del Chihiro Ishizuka, serializad in sul Bessatsu Shōnen Magazine del Kōdansha del numer de setember 2012 sortid el 9 de l'agost precedent. On adatament anime, prodot da la J.C.Staff, l'é stad tramess in Sgiapòn intra el 10 d'apvril e el 26 de sgiugn del 2016.

La storia la ghe va adree ai vicende de la Makoto Kowata, ona stria sgiovina de Yokohama che in del cors del sò esercizzi, la se trasferiss in d'on quaivun di sò parent a la prefectura de Aomori. Intanta che la cerca de adatàss a l'ambient e la fà di conoscenze noeuve, el Makoto el se adata prest a la soa noeuva vita quotidiana, circondada de costum e usi tipich del striament.
Pass di Radis

El **Pass di Radis** a l'è un giov del Pennin lombard che 'l spartiss la Toscana de l'Emilia: de la banda emiliana ghe nass el Dragon, che 'l va dent infin a la Seccia.

## Ligam de foeura
*Sit ofizzial

## Alter proget
Gesa de San Bias (Lod)

La **gesa de San Bias** a l'era una gesa parochiala de Lod fada su intorna al secol XII, quand che la cità l'era stada fada su ancamò dopo che i milanes l'haveven destrugada, e desconsacrada del 1789: pussee inanz, la deventarà un teater che 'l sarà trad sgiò al principi del '900 per sigurezza e sora ghe farann di cà.

El so territori l'è tacad a la Parochia de San Salvador.

## Bibliografia
* Giovanni Agnelli, Lodi ed il suo territorio nella storia, nella geografia e nell'arte, Lodi, Lodigraf, 1990 [1917], p. 246, ISBN 88-7121-046-8.
Gesa de San Steven in Broeul

La **Gesa de San Steven in Broeul** a l'è una basilega de Milan che gh'è del 417, e l'era dedicada in principi al Zacaria e, del secol X, l'è stada dedicada al San Steven. Restaverada pussee de 'na voeulta in la soa storia, l'è stada fornida del secol XVIII.

Del 1994 gh'è dent la capellania di migrant che, del 2015, l'è fada parochia. Gh'è dent anca la comunità di fedei de lengua tagalog e quella in lengua spagnoeula, che ghe vann soratut quei del Sudamerica.

In quella gesa chi l'è stad batezad el Carevasg.

## Riferiment
*BeWeB

## Alter proget

## Vos corelade
*Gesa de San Bernardin di Mort
Campanin de San Vitor

El **campanin de San Vitor** a l'è el ciocher de la basilega omonema de Vares che, cont i so 77,91 meter, el domina el caploeugh bosin, desgià che l'è l'edifizzi pussee volt de la cità, oltra che vun di monument che se recognossen pussee.

Fad su in tra el 1617 e 'l 1773 in stil manerista e baroch, l'è stad progetad de l'Isep Bernascon.

## Riferiment
*Sit ofizzial 

## Alter proget